**Karun Chandhok** (tamilsk: கருண் சந்தோக், født 19. januar 1984 i Madras, India) er en indisk racerfører. Han kjørte i Formel 1 for Hispania Racing i 2010, og var i 2011 test- og reservefører for Lotus. Han kjørte tidligere tre sesonger i GP2, hvor han vant to løp. Chandhok vant Formel 2000 Asia-mesterskapet i 2001 og han ble også mester i den første sesongen av Formula Asia V6 by Renault i 2006.

Karriere
--------

### Tidlig karriere

I 2000 vant Chandhok Formel Maruti-mesterskapet med seier i syv av ti løp og pole position og raskeste runde i alle ti løpene. I 2001 ble han mester i Formel 2000 Asia for Team India Racing, som den yngste vinneren av mesterskapet noensinne.

Chandhok testet i 2001 med mesterlaget Carlin Motorsport i britisk Formel 3. Han kjørte i 2002 for laget T-Sport i mesterskapets National class, den nest høyeste klassen, og kom på sjetteplass i sammendraget. Han ble hos T-Sport i National Class også i 2003 og avsluttet sesongen på tredjeplass i mesterskapet. I 2004 gikk Chandhok opp til hovedserien i britisk Formel 3 med T-Sport, og kom på 14.-plass i mesterskapet. Samme år kjørte han også de siste to rundene av World Series by Nissan for RC Motorsport, sammen med landsmannen Narain Karthikeyan. Han fikk en fjerdeplass i det siste løpet på Jerez som beste resultat.

I 2005 kjørte Chandhok første del av sesongen i det nye Formel Renault 3,5-mesterskapet med RC Motorsport. Han var den første føreren som representerte India i A1 Grand Prix i starten av 2005/06-sesongen, før han overlot rattet til Armaan Ebrahim for resten av sesongen. I 2006 ble han mester i det aller første Formula Asia V6 by Renault-mesterskapet etter å ha tatt syv løpsseiere og ni pole positions på 12 løp.

### GP2

Chandhok kjører for Ocean Racing Technology på Monaco-runden av GP2-sesongen 2009.
Chandhok flyttet over til GP2-mesterskapet i 2007, hvor han kjørte for Durango. Chandhoks første seier i GP2 kom i sprintløpet på Spa-Francorchamps-banen i Belgia. Chandhok ledet også sprintløpet i Tyrkia etter å ha startet fra pole, men ble påkjørt av Kazuki Nakajima i DAMS, som lå på andreplass. Kollisjonen medførte at Chandhok måtte bryte løpet, mens Nakajima fikk en gjennomkjøringsstraff.

Chandok fikk i november 2007 sin til da største karrieresjanse da Formel 1-teamet Red Bull Racing innkalte ham til å teste for dem over to dager, den 13. – 14. november på Circuit de Catalunya i Barcelona.

Chandhok kjører for iSport International på Silverstone-runden av GP2-sesongen 2008.
Chandhok ble værende i GP2 også i 2008, men flyttet over til iSport International, hvor han fikk Bruno Senna som partner. Han vant et løp avsluttet på tiendeplass i førermesterskapet. Han kjørte også for iSport i GP2 Asia-sesongen 2008. Etter å ha vunnet et løp og kommet på tiendeplass i sammendraget ble Chandhok tildelt mesterskapets «Best Driving Style»-pris på slutten av sesongen.

I november 2008 ble Chandhok den første indiske føreren som ble invitert til å bli medlem av British Racing Drivers' Club. Indias medlemskap i Commonwealth berettiger ham til å kunne bli medlem.

For GP2-sesongen 2009 signerte Chandhok for Ocean Racing Technology. Chandhok skaffet seg i alt ti poeng i mesterskapet, med en tredjeplass på Silverstone som beste resultat. Han og lagkameraten Álvaro Parente hadde en vanskelig sesong, med 16 brutte løp til sammen på de to. Selv om avtalen med ORT var for det europeiske mesterskapet kjørte Chandhok også den siste runden i GP2 Asia-mesterskapet i Bahrain, som erstatning for Yelmer Buurman.

### Formel 1

#### Force India-rykter

Chandhok har ofte blitt lenket til Force India, som ble opprettet i 2008. Force India er et indisk-registrert lag og eies av en venn av familien, Vijay Mallya. Etter at dets førstefører Giancarlo Fisichella gikk fra Force India til Ferrari i Formel 1-sesongen 2009 ble Chandhok en kort tid lenket til setet, endog med støtte fra hans langtidige supporter, Bernie Ecclestone. I stedet fikk Force Indias testfører, Vitantonio Liuzzi, en forfremmelse til ordinært racingsete. 

Chandhok uttalte til Autosport den 11. juni 2010 at han har en overgang til Force India som mål for 2011. Chandhok mener at de kommersielle fordelene for laget med å ha en indisk fører gjør ham til et opplagt valg.

#### Hispania Racing (2010)

Chandhok skaffet Hispania Racing lagets første fullførte løp med 14.-plass i Australia og slo lagkameraten Bruno Senna i det neste løpet i Malaysia.
Chandhok begynte 2010-sesongen som fører for Hispania Racing sammen med sin tidligere GP2-lagkamerat Bruno Senna, og ble dermed den andre indiske føreren i Formel 1, etter Narain Karthikeyan i 2005.

I Chandhoks første løp, Bahrains Grand Prix 2010, fikk han ikke kjørt en eneste runde i noen av de tre fritreningsøktene, ettersom bilen han fremdeles ikke var ferdig montert og deretter fikk et hydraulikkproblem. Det var først til kvalifiseringen at han fikk kjøre sin F110 for første gang. Han kvalifiserte til sisteplass i startoppstillingen, 1,7 sekunder bak Senna, som hadde fått kjørt noen runder under fritreningen tidligere, og krasjet ut av løpet etter bare en runde på grunn av en stor hump i asfalten som sendte ham i muren. Chandhok registrerte lagets første klassifiserte avslutning da han kom på fjortendeplass i Australia. I Malaysia kom han på 15. og i Kina på 17.-plass. Chandhok måtte bryte de tre neste løpene, med svikt i hjulopphenget i Spania, en krasj med Jarno Trulli i Monaco og flere tekniske problemer i Tyrkia. Han fullførte som nummer 18 i Canada og Valencia, og nummer 19 på Silverstone. Fra og med Tyskland ble han droppet til fordel for Sakon Yamamoto, og i alle de påfølgende løpene var han medkommentator på BBC Radio 5 Lives dekning av Formel 1.

#### Team Lotus (2011)

Den 22. mars 2011 ble Chandhok bekreftet som reservefører for Team Lotus for 2011-sesongen. Han kjørte bilen under fritreningen for Australia, og krasjet ut på installasjonsrunden. Han gjentok sin medkommentatorrolle for BBC Radio 5 Live under Spanias Grand Prix. Etter å ha kjørt i ytterligere tre fritrenings-sesjoner erstattet han Jarno Trulli under Tysklands Grand Prix. Han avsluttet på 20. og siste plass, to runder bak lagkameraten Heikki Kovalainen og en runde bak 19.-plasserte Daniel Ricciardo.

Resultater
----------

### Karriereoversikt

| Sesong | Mesterskap | Team | Løp | Seire | Poles | R/runder | Pallplasser | Poeng | Plass |
| --- | --- | --- | --- | --- | --- | --- | --- | --- | --- |
| 2000 | Formel Maruti |  ? | 10 | 7 | 10 |  ? | 10 |  ? | **1.** |
| 2001 | Formel 2000 Asia | SMR Team India | 14 | 8 |  ? |  ? | 13 | 246 | **1.** |
| 2002 | Britisk F3 National Class | T-Sport | 25 | 0 | 0 | 1 | 7 | 156 | 6. |
| 2003 | Britisk F3 National Class | T-Sport | 24 | 7 | 7 | 2 | 20 | 314,5 | **3.** |
| 2004 | Britisk Formel 3 | T-Sport | 17 | 0 | 0 | 0 | 0 | 37 | 14. |
| World Series by Nissan | Tata RC Motorsport | 2 | 0 | 0 | 0 | 0 | 11 | 16. |
| 2005 | Formel Renault 3,5 liter | RC Motorsport | 5 | 0 | 0 | 0 | 0 | 0 | 29. |
| 2005–06 | A1 Grand Prix | A1 Team India | 3 | 0 | 0 | 0 | 0 | 38 | 15. |
| 2006 | Formel V6 Asia by Renault | Team E-Rain | 12 | 7 | 4 | 4 | 9 | 131 | **1.** |
| 2007 | GP2 | Durango | 21 | 1 | 0 | 1 | 1 | 16 | 15. |
| 2008 | GP2 Asia | iSport International | 10 | 0 | 0 | 0 | 1 | 7 | 13. |
| GP2 | iSport International | 19 | 1 | 0 | 0 | 3 | 31 | 10. |
| 2008–09 | GP2 Asia | Ocean Racing Technology | 2 | 0 | 0 | 0 | 0 | 0 | 26. |
| 2009 | GP2 | Ocean Racing Technology | 20 | 0 | 0 | 1 | 1 | 10 | 18. |
| 2010 | Formel 1 | Hispania Racing | 10 | 0 | 0 | 0 | 0 | 0 | 22. |
| 2011 | Formel 1 | Team Lotus | 1 | 0 | 0 | 0 | 0 | 0 | 28. |

### Fullstendige GP2-resultater

(Forklaring) (Resultater i uthevet skrift indikerer **pole position**, resultater i kursiv indikerer *raskeste runde*)

| År | Deltaker | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | Durango | BHR1. løp9 | BHR2. løpRet | ESP1. løpRet | ESP2. løp15 | MON1. løpRet | FRA1. løpRet | FRA2. løp16 | GBR1. løp12 | GBR2. løp13 | GER1. løpRet | GER2. løp16 | HUN1. løp*14* | HUN2. løp15 | TUR1. løp8 | TUR2. løpRet | ITA1. løp5 | ITA2. løp6 | BEL1. løp7 | BEL2. løp1 | VAL1. løp*17* | VAL2. løpRet | **15.** | **16** |
| 2008 | iSportInternational | ESP1. løp9 | ESP2. løpRet | TUR1. løp4 | TUR2. løp12 | MON1. løp3 | MON2. løpRet | FRA1. løp7 | FRA2. løpRet | GBR1. løp3 | GBR2. løpRet | GER1. løp8 | GER2. løp1 | HUN1. løp4 | HUN2. løpDNS | EUR1. løp15 | EUR2. løpRet | BEL1. løp10 | BEL2. løp7 | ITA1. løp11 | ITA2. løpRet |  | **10.** | **31** |
| 2009 | Ocean RacingTechnology | ESP1. løpRet | ESP2. løpRet | MON1. løp7 | MON2. løpRet | TUR1. løp13 | TUR2. løp14 | GBR1. løp6 | GBR2. løp3 | GER1. løp11 | GER2. løpRet | HUN1. løp17 | HUN2. løp10 | VAL1. løpRet | VAL2. løp6 | BEL1. løpRet | BEL2. løp7 | ITA1. løp19 | ITA2. løp12 | POR1. løpRet | POR2. løp13 |  | **18.** | **10** |

### Fullstendige GP2 Asia-resultater

(Forklaring) (Resultater i uthevet skrift indikerer **pole position**, resultater i kursiv indikerer *raskeste runde*)

| År | Deltaker | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | iSportInternational | DUB11. løp7 | DUB12. løp3 | IDN1. løpRet | IDN2. løp13 | MYS1. løpRet | MYS2. løp7 | BHR1. løp8 | BHR2. løpRet | DUB21. løpRet | DUB22. løpRet |  |  | **13.** | **7** |
| 2008–09 | Ocean RacingTechnology | CHN1. løp  | CHN2. løp  | DUB1. løp  | DUB2. løp  | BHR11. løp  | BHR12. løp  | QAT1. løp  | QAT2. løp  | MYS1. løp  | MYS2. løp  | BHR21. løp9 | BHR22. løpRet | **26.** | **0** |

### Fullstendige Formel 1-resultater

(Forklaring) (Resultater i uthevet skrift indikerer **pole position**, resultater i kursiv indikerer *raskeste runde*)

| År | Konstruktør | Chassis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Hispania RacingF1 Team | HispaniaF110 | CosworthCA2010 2,4 V8 | BHRRet | AUS14 | MAL15 | CHN17 | ESPRet | MON14 | TUR20 | CAN18 | EUR18 | GBR19 | GER  | HUN  | BEL  | ITA  | SIN  | JPN  | KOR  | BRA  | ABU  | **22.** | **0** |
| 2011 | Team Lotus | LotusT128 | RenaultRS27 2,4 V8 | AUSTD | MAL  | CHN  | TURTD | ESP  | MON  | CAN  | EURTD | GBRTD | GER20 | HUN  | BELTD | ITATD | SIN  | JPNTD | KORTD | INDTD | ABU  | BRA  | **28.** | **0** |

Referanser
----------

1. ↑  «Chandhok and Senna sign for iSport». *autosport.com*. Haymarket Publications. 19. desember 2007. Besøkt 21. august 2011.
2. ↑  «Chandhok wins Best Driving Style award». Motorsport.com. 16. september 2008. Besøkt 21. august 2011.
3. ↑  «Chandhok receives BRDC invite». crash.net. 26. november 2008. Besøkt 21. august 2011.
4. ↑  «ORT sign Chandhok for main series». *autosport.com*. Haymarket Publications. 3. februar 2009. Besøkt 21. august 2011.
5. ↑  «Nunes leads a Piquet GP 1–2 podium finish as Kobayashi takes title». *AutomobilSport*. MaP. 25. april 2009. Besøkt 21. august 2011.
6. ↑  «Chandhok targets Force India seat». *autosport.com*. Haymarket Publications. 11. juni 2010. Besøkt 21. august 2011.
7. ↑  «Chandhok announced as HRT driver». *autosport.com*. Haymarket Publications. 4. mars 2010. Besøkt 21. august 2011.
8. ↑  «Chandhok: Qualifying was a shakedown». *autosport.com*. Haymarket Publications. 13. mars 2010. Besøkt 21. august 2011.
9. ↑  «Karun Chandhok named as Team Lotus reserve». *BBC Sport*. BBC. 22. mars 2011. Besøkt 21. august 2011.
10. ↑  «Karun Chandhok replaces Jarno Trulli for German GP». *BBC Sport*. BBC. 21. juli 2011. Besøkt 21. august 2011.
11. ↑  «Lewis Hamilton wins thrilling German Grand Prix». *autosport.com*. Haymarket Publications. 24. juli 2011. Besøkt 21. august 2011.

Eksterne lenker
---------------

* (en) Offisielt nettsted Rediger på Wikidata

* (en) Karun Chandhok – kategori av bilder, video eller lyd på Commons Rediger på Wikidata

* (en) Karun Chandhok – galleri av bilder, video eller lyd på Commons Rediger på Wikidata
* (en) Karun Chandhok – Driver Database Rediger på Wikidata
* Karun Chandhoks karrierestatistikk på driverdb.com

Portal: Formel 1

|  |  |
| --- | --- |
| Oppslagsverk/autoritetsdata | Prabook
 |